2 ) 9 — 10 бб. башҡорт ҡәбиләләренең көньяҡтан Волга-Урал тарихи-этнография өлкәһенә күсенеүе , унда болғар-мадьяр һәм фин-уғыр ҡәбиләләре менән үҙ-ара бәйләнеш һөҙөмтәһендә башҡорт ҡәбиләләренең этник берлеге барлыҡҡа килеү ; 3 ) ҡәбиләләр йәшәгән территорияларҙың киңәйеүе , көнсығыштан төрки телле яңы күскенсе төркөмдәрҙең ( әйле , һарт , мырҙалар һ.б. ) килеүе һәм 11 б . — 13 б. башында башҡорт ҡәбиләләренең бер өлөшөнөң тау-урман райондарына һәм Ағиҙел й. түбәнге ағымына күсеүе ; 4 ) 13 — 14 бб. ҡыпсаҡтарҙың Башҡортостан территорияһына күсенеүе ; 5 ) этник процестарҙың тотороҡлоланыуы , 15 — 16 бб. башҡорттарҙың берләшеү процесы тамамланыуы .